钦定古今图书集成/历象汇编/岁功典/第062卷 > 《云南志书》 > 依韵和吕杭早秋赋 宋田锡
## 钦定古今图书集成/历象汇编/岁功典/第062卷 > 《云南志书》 > 依韵和吕杭早秋赋 宋田锡

《楚辞》。若曰：“洞庭始波兮木叶微脱。”今藻丽之所赋，彼
辞采之可夺，秋之为状也。湘天江兮昼清，云土梦兮
晴阔，肃风日之澹白，爽乾坤之虚豁。蓐收其神，少皞
良辰，天子居总章之左个，载白其辂，靡朱其轮，诏扈
随之有司，与侍从之舆臣迎气也。雨师洒西郊之道，
风伯清北阙之尘，烦暑革故，微凉鼎新。当词臣之在
“列，承睿眷之何频。”谓秋之可赋也，月纪灵娥，风清少
女，珠连五纬，鳞差四序。当暑往以凉回，若露晞而霞
举。方朔之辨，既邀君子之可称；相如之文，乃为时王
之见许。于是抽毫进牍以就位，研精覃思乎多士。增
雅咏于新唱，征博闻于旧史。始沉郁以丽则，终铿锵
而绮靡。逸韵金奏，妍词锋起。词云：“秋之可赏也，初萧
瑟于玉关，旋澄晖于帝里。律生素管以先变，云耸奇
峰而未已。日居月诸，景象何如？桐叶潜零，下玉栏兮
金井；桂花增丽，鉴珠帘兮绮疏。白露降兮庭芜已滋，
寒蝉鸣兮塞草未衰。太史奏在金之日，诗人称流火
之时。华皓兮潘安易感，《离骚》兮宋玉何悲。人虽其咨，
彼亦云嘻。盖楚风之”掩抑，夫郢曲兮高卑。兰宇清兮
风期自远，玉绳长兮日驭可縻。当羲轩之景运，乐尧
舜之昌期。皇猷有截，圣理无遗。歌事曰《风》而布义曰
“赋”，赋可《金门》而献之。

古《八变歌》：〈《拾遗》：〉　　　　　《汉阙名》。

北风初秋至，吹我《章华》台。浮云多暮色，似从《崦嵫》来。
枯桑鸣中林，络纬响空阶。翩翩飞蓬征，怆怆游子怀。
故乡不可见，长望始此回。